柴守正

柴守正，字本中，順天府霸州保定县人，軍籍。明朝政治人物。

生平 
嘉靖四年（1525年）乙酉科順天府鄉試舉人《光绪顺天府志》，嘉靖五年（1526年）丙戌科第三甲第四名進士。丁父憂歸，服闋，七年授户部主事，八年督德州倉兼管商税《保定县志》：柴公守正，字本中，收漕粮，综理嚴明，猾胥咸懷威，不敢为奸。督德州倉兼管商税，百度惟貞，倉储丕肅，軍賈胥悦。。嘉靖十年八月二十二日卒，年四十。

家族
曾祖父柴清；祖父柴礼；父柴思恭，歷官延安府推官、庆阳、揚州二府同知；娶刘氏，生兄守真，继室沈氏生守正。《保定县柴氏族谱》：承德郎本中公墓志铭 翰林邝汴任邱  柴子殒于官，同年友咸歔欷流涕曰：“天胡弗善类祚也，植之而遽踣之，天亦弗可解矣。” 柴子讳守正，字本中，顺天保定人。其先曾王父清；生王父礼；礼生考思恭，配刘氏，生兄守真，继沈氏实生君。祖礼以上概饬躬敦行，安于质野。考思恭，仕自胄监，补延安推官，谳狱清覈民罔冤滥，晋倅庆、杨两郡，到今有遗思焉。柴子少随于宦，端颖异凡，暨援笔缀文，思敏而不诡于理，塾师奇之，及长游邑校，蔚有文誉。乙酉登顺天乡试，丙戌联捷进士。始，保定无进士，有堪舆氏卜之曰：“是谓英涵于泽，精闭于阜，厥灵靡翊人也。”奚咎柴子曰：“不然不务己修，而专咎于灵语，其惑矣。君子惟德业是崇，其承灵较敏。非人自励，灵其安祜。”嗣是学益宥密，暨举进士，邑士增气，知竞于学，实柴君倡也。时庆杨公寿登八十有三，柴子与之来都城观榜于长安门左，庆杨公曰：“吾宗其昌乎！”归家卧疾仅八日而逝，人曰：“艰哉！鲜哉！庆杨公贵且寿矣，犹逮其子之荣享焉，兹不含笑于幽乎？”讣自家，柴子袒括而奔丧，仪宪古。越戊子制终，授户曹清吏司主事，综理明慎，猾胥悍吏罔敢奸宪为蠹。己丑，奉大司徒檄，督储于德，数月，仓置丕肃，靡弊不剔，军民胥悦，贾属入课，靡人不称焉。庚寅及期将受代，而柴子卧疾，文移之未竣者，起视之，处置各底于当病且草，犹然如此，其勤力于公，足推矣。嘉靖十年八月二十二日，其卒之时也，年才四十尔。娶王氏，封安人。柴子事兄守真最恭，而兄亦朴厚又克爱也，里中美之。冬十一月窆于其先茔之侧，守真来请铭，邝子曰：“嗟乎！余纳交本中，雅知其贤，顾天年弗终。已矣，顾殄厥胤，不尤可哀哉？”爰敘而铭之。（铭词灭没难辨，故不录。）。娶王氏，封安人。

 参考资料 

Category:保定人
Category:軍籍進士
Category:嘉靖四年乙酉科順天鄉試舉人
Category:明朝戶部主事